CELEX: 32020R2017
Language: hu
Date: 2020-12-09 00:00:00
Title: A Bizottság (EU) 2020/2017 végrehajtási rendelete (2020. december 9.) az (EU) 2018/878 végrehajtási rendelet melléklete 2. részének az Észak-Írország tekintetében az Egyesült Királyságra vonatkozó bejegyzés tekintetében történő módosításáról (EGT-vonatkozású szöveg)

2020.12.10.   
               
               
                  HU
               
               
                  Az Európai Unió Hivatalos Lapja
               
               
                  L 415/43
               
            
         A BIZOTTSÁG (EU) 2020/2017 VÉGREHAJTÁSI RENDELETE
         (2020. december 9.)
         az (EU) 2018/878 végrehajtási rendelet melléklete 2. részének az Észak-Írország tekintetében az Egyesült Királyságra vonatkozó bejegyzés tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (1) és különösen annak 20. cikkére,
         mivel:
         
                     (1)
                  
                  
                     Az (EU) 2018/772 felhatalmazáson alapuló bizottsági rendelet (2) szabályokat állapít meg az egyes tagállamok területére vagy területének egy részére történő nem kereskedelmi célú mozgásra szánt kutyák Echinococcus multilocularis fertőzése elleni védekezésre irányuló megelőző egészségügyi intézkedések alkalmazására vonatkozóan. Konkrétabban, az említett felhatalmazáson alapuló rendelet 2. cikke meghatározza a tagállamoknak vagy azok részeinek az Echinococcus multilocularis fertőzés tekintetében történő kategorizálására vonatkozó szabályokat, és meghatározza azokat a feltételeket, amelyeket a tagállamoknak teljesíteniük kell ahhoz, hogy továbbra is jogosultak legyenek az említett megelőző egészségügyi intézkedések alkalmazására.
                  
               
                     (2)
                  
                  
                     Az (EU) 2018/878 bizottsági végrehajtási rendelet (3) felsorolja azokat a tagállamokat vagy a tagállamok területének azon részeit, amelyek megfelelnek az (EU) 2018/772 felhatalmazáson alapuló rendeletben az Echinococcus multilocularis tekintetében megállapított besorolási szabályoknak. Az (EU) 2018/772 felhatalmazáson alapuló rendelet 2. cikkének (3) bekezdésében meghatározott besorolási szabályoknak megfelelő tagállamok vagy tagállami területrészek jegyzékét az (EU) 2018/878 végrehajtási rendelet mellékletének 2. része tartalmazza.
                  
               
                     (3)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban, az 576/2013/EU rendelet és az annak alapján elfogadott bizottsági jogi aktusok az átmeneti időszak végét követően Észak-Írország tekintetében továbbra is alkalmazandók az Egyesült Királyságban.
                  
               
                     (4)
                  
                  
                     Az Egyesült Királyság teljes területe jelenleg az (EU) 2018/878 végrehajtási rendelet mellékletének 2. részében szerepel. Ennek megfelelően az említett melléklet 2. részét módosítani kell oly módon, hogy az Egyesült Királyságra vonatkozó bejegyzést Észak-Írország tekintetében az Egyesült Királyságra vonatkozó bejegyzés váltsa fel.
                  
               
                     (5)
                  
                  
                     Mivel a kilépésről rendelkező megállapodásban előírt átmeneti időszak 2020. december 31-én lejár, ezt a rendeletet 2021. január 1-jétől kell alkalmazni.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/878 végrehajtási rendelet mellékletének 2. része helyébe e rendelet mellékletének szövege lép.
         
         
            2. cikk
            E rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 9-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 178., 2013.6.28., 1. o.
         
         
            (2)  A Bizottság (EU) 2018/772 felhatalmazáson alapuló rendelete (2017. november 21.) az 576/2013/EU európai parlamenti és tanácsi rendeletnek a kutyák Echinococcus multilocularis fertőzése elleni védekezést célzó megelőző egészségügyi intézkedések tekintetében történő kiegészítéséről és az 1152/2011/EU felhatalmazáson alapuló rendelet hatályon kívül helyezéséről (HL L 130., 2018.5.28., 1. o.).
         
            (3)  A Bizottság (EU) 2018/878 végrehajtási rendelete (2018. június 18.) az (EU) 2018/772 felhatalmazáson alapuló rendelet 2. cikkének (2) és (3) bekezdésében meghatározott besorolási szabályoknak a kutyák Echinococcus multilocularis fertőzése elleni védekezést célzó megelőző egészségügyi intézkedések alkalmazása tekintetében megfelelő tagállamok vagy tagállami területrészek jegyzékének elfogadásáról (HL L 155., 2018.6.19., 1. o.).
      
      
         
            MELLÉKLET
            
               „2. RÉSZ
               
                  Az (EU) 2018/772 felhatalmazáson alapuló rendelet 2. cikkének (3) bekezdésében meghatározott besorolási szabályoknak megfelelő tagállamok
                   (*1)
                  vagy tagállami területrészek jegyzéke
               
               
                            
                        
                        
                           
                              Kód
                           
                        
                        
                           
                              Teljes terület/területrészek
                           
                        
                     
                           Finnország
                        
                        
                           FI
                        
                        
                           Teljes terület
                        
                     
                           Írország
                        
                        
                           IE
                        
                        
                           Teljes terület
                        
                     
                           Egyesült Királyság (Észak-Írország)
                        
                        
                           UK(NI)
                        
                        
                           Észak-Írország
                        
                     
            
               (*1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is.””